Diari Oficial de la Generalitat Valenciana


Sumari del DOGV 7899, del 19-10-2016 (2016/7586)

Notificació de la sentència dictada en el procediment ordinari número 1010/2010.
--------------------------------------------------------------------------------

### Dades del document

Número de DOGV
:   7899

Data del DOGV
:   19-10-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7586


Organisme emissor
:   Jutjat Mercantil Número 1 de València

Tipus de document
:   Edicte

Notificació de la sentència dictada en el procediment ordinari número 1010/2010. [2016/7586]  
M.ª Isabel Boguña Pacheco, secretària judicial del Jutjat Mercantil número 1 de València, faig saber que en les actuacions de procediment ordinari, seguides davant d'aquest Jutjat amb el número 001010/2010, s'ha dictat la sentència, de data 8 de setembre de 2016, que té l'encapçalament i la dispositiva que, literalment, són com segueix:  
  
«Sentència número 314  
València, 8 de setembre de 2016  
María del Mar Fernández Barjau, jutgessa substituta en funcions de reforç del Jutjat Mercantil número 1 de València, he vist aquestes actuacions de judici ordinari número 1010/2011, promogudes a instàncies de la procuradora María José Martí Chenoll (posteriorment substituïda per José Alejandro Pérez Perales), en representació de la mercantil Jedoman, SL, amb l'assistència del lletrat Antonio Lepeña Caballero, contra la societat Levantina de Eurocontratas, SL, i el seu administrador únic Miguel Ángel Muñoz Enríquez, contra la societat Heindall Construcciones, SL, i el seu administrador únic Miguel Delgado Pérez, tots ells declarats en rebel·lia processal, i també contra Isabel Rey González, representada pel procurador Jorge Vico Sanz i assistida per la lletrada Rosa Vallés Romero, en què s'exercita de forma acumulada l'acció de reclamació de quantitat i de responsabilitat contra l'administrador social, d'acord amb els següents:  
[...]  
Dispositiva  
Estime totalment la demanda interposada pel procurador José Alejandro Pérez Perales, en representació de la mercantil Jedoman, SL, contra la societat Levantina de Eurocontratas, SL, i el seu administrador únic Miguel Ángel Muñoz Enríquez, contra la societat Heindall Construcciones, SL, i el seu administrador únic Miguel Delgado Pérez, tots ells declarats en rebel·lia processal, i també contra Isabel Rey González, representada pel procurador Jorge Vico Sanz, i declare que les mercantils codemandades, Levantina de Eurocontratas, SL, i Heindall Construcciones, SL, deuen a la part actora la quantitat de 309.782,66 euros i 22.875,27 euros, respectivament, de què responen solidàriament d'aquests deutes els seus respectius administradors únics, Miguel Ángel Muñoz Enríquez i l'herència jacent de Miguel Delgado Pérez; i que l'extinta societat Edyco Servicios Auxiliares, SL, deu a la part actora la quantitat de 54.910,56 euros, de què respon solidàriament Isabel Rey González, com a administradora única; i condemne la societat Levantina de Eurocontratas, SL, i Miguel Ángel Muñoz Enríquez a pagar solidàriament a la mercantil actora la quantitat de 309.782,66 euros, a la societat Heindall Construcciones, SL, i a l'herència jacent del seu administrador únic Miguel Delgado Pérez, a pagar solidàriament a la part actora la suma de 22.875,27 euros, i a Isabel Rey González, a abonar a la demandant la quantitat de 54.910,56 euros.  
  
Les quantitats anteriors produiran els interessos legals des de la interpel·lació judicial (29.09.2010) que s'incrementaran en dos punts a partir d'aquesta sentència, exarticle 576 de la Llei d'Enjudiciament Civil.  
Tot això, fent condemna expressa a costes a la part demandada.  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació dins dels 20 dies hàbils següents al de la notificació.  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat. El dipòsit es constituirà mitjançant l'ingrés de la quantitat indicada a l'entitat bancària Banesto, en el compte corresponent a aquest expedient, indicant, en el camp «Concepte» el codi «00 civil reposició» i la data de la resolució objecte de recurs amb el format dd/mm/aaaa.En el cas que realitze l'ingrés mitjançant una transferència bancària, després d'emplenar el codi de compte corrent (CCC, 20 dígits), indicarà en el camp «Concepte» el número de compte, el codi i la data en la forma exposada al paràgraf anterior.  
  
Aquesta és la sentència, que pronuncie, mane i firme.»  
  
I perquè valga de notificació als demandats, Levantina de Eurocontratas, SL, Heindall Construcciones, SL, successor de Miguel Ángel Muñoz Enríquez i Miguel Delgado Pérez, en parador desconegut, estenc aquest edicte.  
  
València, 12 de setembre de 2016.- La lletrada de l'Administració de Justícia: M.ª Isabel Boguña Pacheco.